На літаратурнай пляцоўцы супрацоўнікі цэнтральнай раённай бібліятэкі арганізавалі насычаную культурна-забаўляльную праграму “Скарбы беларускага кнігадрукавання”, прысвечаную 500-годдзю беларускага кнігадруку. Бібліятэкар Л. І. Семчанка, ў ролі Францыска Скарыны, правяла гістарычную вандроўку ў мінулае. Яна распавяла пра тэхналогію друкавання, якая на многія дзесяцігоддзі апярэдзіла свой час. Гаворка ішла пра знакамітыя гравюры, дэкаратыўныя шрыфты. Дзеці і самі з задавальненнем спрабавалі размаляваць стараславянскую буквіцу. Гэта дало магчымасць далучыцца да таямніц і скарбаў кніжнай гісторыі, лепш пазнаць мінуўшчыну роднай зямлі.